CELEX: 62010TN0122
Language: da
Date: 2010-03-10 00:00:00
Title: Sag T-122/10: Sag anlagt den 10. marts 2010 — USFSPEI m.fl. mod Rådet

5.6.2010   
            
            
               DA
            
            
               Den Europæiske Unions Tidende
            
            
               C 148/33
            
         Sag anlagt den 10. marts 2010 — USFSPEI m.fl. mod Rådet
   (Sag T-122/10)
   2010/C 148/58
   Processprog: fransk
   
      Parter
   
   
      Sagsøgere: Union syndicale fédérale des services publics européens et internationaux (USFSPEI) (Bruxelles, Belgien), Giuseppe Calo (Luxembourg, Luxembourg), Jean-Pierre Tytgat (Mamer, Luxembourg) (ved avocats J.-N. Louis, A. Coolen, B. Cambier, L. Renders og S. Pappas)
   
      Sagsøgte: Rådet for Den Europæiske Union
   
      Sagsøgernes påstande
   
   
               —
            
            
               Rådets forordning (EU, Euratom) nr. 1296/2009 af 23. december 2009 om tilpasning med virkning fra den 1. juli 2009 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner annulleres, idet dens retsvirkninger opretholdes, indtil Rådet vedtager en ny forordning i overensstemmelse med Kommissionens forslag med virkning fra 1. juli 2009.
            
         
               —
            
            
               Rådet tilpligtes at efterbetale sagsøgerne Guiseppe Calo og Jean-Pierre Tytgat samt de andre tjenestemænd og øvrige ansatte ved Den Europæiske Union det vederlag og den pension, som de har haft ret til med virkning fra den 1. juli 2009 med tillæg af morarenter, der beregnes med virkning fra den dato, hvor efterbetalingen forfaldt til betaling, med Den Europæiske Centralbanks rentesats for de vigtigste refinansieringstransaktioner, forhøjet med to procentpoint.
            
         
               —
            
            
               Rådet tilpligtes at betale én euro i symbolsk erstatning til USF for den ikke-økonomiske skade, der blev forvoldt ved den tjenestefejl, der blev begået ved vedtagelsen af den retsstridige forordning nr. 1296/2009 af 23. december 2009.
            
         
               —
            
            
               Rådet for Den Europæiske Union tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Med dette søgsmål har sagsøgerne nedlagt påstand om annullation af Rådets forordning (EU, Euratom) nr. 1296/2009 af 23. december 2009 om tilpasning med virkning fra den 1. juli 2009 af vederlag og pensioner til tjenestemænd og øvrige ansatte ved Den Europæiske Union samt af justeringskoefficienterne for disse vederlag og pensioner (1).
   Til støtte for deres søgsmål har sagsøgerne gjort gældende, at forordning nr. 1296/2009 er retsstridig, at der foreligger procedurefordrejning samt en tilsidesættelse af principperne om loyalt samarbejde og kohærens som fremgår af artikel 4, stk. 3, EU.
   De har ligeledes påberåbt sig en tilsidesættelse af vedtægtens artikel 65 og 65a, af artikel 1 og 3 i bilag XI til vedtægten samt af princippet om parallelitet, princippet om beskyttelse af den berettigede forventning og princippet om »patere legem quam ipse fecisti«.
   De har endelig gjort gældende, at der foreligger en tilsidesættelse af begrundelsespligten og af proportionalitetsprincippet.
   
      (1)  EUT L 348, s. 10.